### **MŰSZAKI LEÍRÁS**

**Pirtó - Táncsics Mihály utca felújítása**

1. **Előzmények:**

A felújítandó útszakaszokon jelenleg meglévő aszfaltburkolat van. Az útburkolat elöregedett, átrepedezett.

Pirtó Község Önkormányzata az út megóvása érdekében az útburkolat felújítását tervezi.

A burkolat felújítás a Táncsics Mihály utca belterületi szakaszán készül.

A tervezett burkolat-felújítás a meglévő útburkolat nyomvonalára épül. Nyomvonal korrekció nem készül. Burkolatszélesítés nem épül. A tervezett útszakasz belterületen helyezkedik el. A meglévő útburkolat szélessége 4 méter. Szegélyek nincsenek a burkolatszéleken.

Az útszakasz síkvidéki vonalvezetésű vízszintes és magassági értelemben egyaránt. A burkolat megerősítésnél nem lehet eltérni a meglévő útburkolat síkrajzi és magassági vonalvezetésétől a szabályozási szélesség, a meglévő útburkolat, valamint a kiépített közműhálózat miatt.

A tervezett burkolat felújítás műszaki tartalma alapján nem útépítési engedélyköteles.

1. **Út adatai:**

Helyszín:

A tervezett útszakasz hossza: 458 méter.

Szélessége: 4 méter

Padka szélessége: 1-1 méter

Magassági vonalvezetés:

A meglévő útburkolat felújítása a kialakult magassági vonalvezetést követi.

A felújított útszakasz kezdő és végszelvényében is a folytatólagosan meglévő útburkolat szintjéhez csatlakozik. Az útszakaszba egyéb burkolt út csatlakozik. Több ponton van kapubejáró csatlakozás. A becsatlakozások burkolata a magassági küszöbök kifuttatási vonaláig kerül felújításra.

Keresztszelvények:

A meglévő kialakítás a felújítást követően változatlan marad.

A burkolatszélek a meglévő csatlakozó, keresztező útburkolathoz, kapubejárókhoz igazodnak.

A meglévő útburkolat szélessége 4 méter, amely a felújítás után sem változik. A felújítandó útszakaszon jelenleg nincs szegély a burkolatszéleken. A burkolat felújítása során sem épül új szegély.

Az útburkolat a település forgalmát vezeti le. A burkolatszélen kívüli útpadkák 1 méter széles, teherbíró talajból épített földpadkák. A burkolat felújítást követően teherbíró kőanyagból kerülnek megerősítésre. A meglévő útkorona szélesség változatlan marad.

Tervezett pályaszerkezet:

Meglévő burkolat letakarítását követően a jelenleg fennálló burkolathibák kátyúzással kerülnek helyreállításra. Ezt követően hengerelt aszfalt kiegyenlítő réteg épül 2 cm vtg.-ban AC-16 alap jelű keverékkel, valamint kopóréteg épül 5 cm vtg.-ban AC-11 kopó jelű keverékkel. A burkolat felújítást követően teherbíró nemesített padka épül 10 cm vtg.-ban Z 0/22 dolomitból.

1. **Vízelvezetés:**

A tervezett útszakaszon jelenleg meglévő szikkasztó árok van, amelynek tisztítása nem szükséges. A burkolat megerősítést követően a vízelvezetési feladatát ellátja.

1. **Közművek:**

Az útszakaszon csak a meglévő aszfalt burkolat felületén lesz munkavégzés. Az útpadkák építése a közműveket nem érinti. Ezért közmű egyeztetés nem szükséges.

1. **Úttartozékok:**

A felújított útszakasz nyomvonalán, a meglévőkön felüli új közúti jelzéseket, „KRESZ” táblákat nem kell elhelyezni.

1. **Idegen területek:**

A tervezett burkolat felújítás kivitelezése idegen területet nem érint.

1. **Forgalomkorlátozások, forgalomterelés:**

A kivitelezés alatt félpályás útzárral, jelzőőrös irányítással rövid, váltakozó irányú várakozási idővel átengedhető elterelés nélkül az út forgalma.

1. **Munkavédelmi előírások:**

Felhívjuk a figyelmet a forgalom melletti munkavégzésnél a 20/1984. (XII. 21.) KM rendeletben előírtak szigorú betartására.

Sárga mellény viselése az építési területen kötelező. A munkavédelemről szóló rendeletek, ágazati előírások szigorúan betartandók.

Elektromos kábelek, vezetékek környezetében történő munkavégzésre külön felhívjuk a figyelmet a fokozott balesetveszély miatt. (Szakfelügyelet, áramtalanítás!) Magas géppel elektromos vezeték környezetében csak áramtalanítás után szabad munkát végezni.